Sarkanie pipari

Sarkanie pipari (Capsicum) ir nakteņu dzimtas ģints augi. Šo augu dabiskais izplatības areāls ir Amerika, kur šie augi ir kultivēti tūkstošiem gadu. Mūsdienās šos augus kultivē visā pasaulē. Ģintī ir apvienotas 20–27 sugas. No tām izplatītākā suga ir dārzeņpipars (Capsicum annuum). Dārzeņpipari var būt gan pikantie čili pipari, gan saldā paprika.

Sarkanie pipari nav radniecīgi melnajiem pipariem, kas ir piparu dzimtas suga.

Kategorija:Nakteņu dzimta